Olukiiko olufuga Ssettendekero wa Makerere olumanyiddwanga University Council leero lwerutuula okuteeseza akasasambulabbwa akaliwo wakati w’abayizi n’abakulira olusozi lw’abayivu luno akaavuddeko abayizi okwesuulamu jjulume olunaku lw’eggulo nga ne bannaabwe basatu emikono gyabazze gyegitawemera Ntungo.
Kinajjukirwa nti Amyuka Ssenkulu wa Ssettendekero ono Kakensa John Dumba Ssentamu okwosajjo yalangirira okuyimiriza kw’ebigezo ebyabadde bigenda okutandika olunaku lw’eggulo nga nnabe avudde ku muwendo gw’abayizi ababadde batannamalayo bisale okubeera abangi nga baabadde tebagenda kuweebwa bigezo.
Olwa leero olukiiko olufuga Ssettendekero ono lwerusuubirwa okusalawo eggoye mu nsong’eno ng’abayizi olunaku lw’eggulo baaweze nti olukiiko luno kekalutanda olwa leero nerulemererwa okusalawo eky’enkomeredde ku bisale bagenda kukola akeediimo kkuulamalungi akasuubirwa n’okusuula emiti ku lusozi luno.
PHOTO: www.monitor.co.ug
Poliisi eriko abayizi ba Ssettendekero wa Makerere mukaaga balambirira beetaddeko obunnyogoga lwabigambibwa nti beebakumye omuliro mu kulwanagana okubaddewo mu Kalasamayanzi ka leero okubadde wakati w’abawagizi ba Roy Ssembogga n’abaamunne Basil Mwota.
Abeerabiddeko bategeezezza nti abawagizi ba Roy Ssembogga bessizza mu ddene ne bagenda ku ttabi ly’ettendekero lino erisomesa abasomesa n’abayizi abasoma mu luwummula awabadde wategekeddwa okulonda nebatanula okuwanyisiganya ebiwanvu n’ekiddiridde zibadde nsambaggere,bifuba kubabuguma na misinde kuddingana.
Agavuddeyo era gategeezezza nti abawagizi ba Mwota baganye n’okwetaba mu kuddamu okulonda nga bagamba nti tebaweereddwa budde bumala kuteekateeka bantu baabwe.
Tutegeezeddwa nti abayizi abawerako balumiziddwa mu kulwanagana okubaddewo nebaddusibwa mu ddwaliro lye Makerere n’abakwatiddwa ne baggalirwa ku poliisi e Wandegeya.
Kinajjukirwa nti eyawangulwa mu kalulu akaakubwa mu Ssettendekero ono gyebuvuddeko Roy Ssembogga yaddukira mu kakiiko akaakwasibwa okunonyereza ku byava mu kalulu kano ng’awakanya ebyava mu ttabi eritendeka abasomesa n’abasoma mu luwummula ku mulundi ogwo byeyagamba nti tebyayoleka mazima na bwenkanya nti munne eyalangirirwa ku buwanguzi Basil Mwotta eruuyi eno yawangulirayo mu kubbira.
By Kizindo Charles
Ssenkulu wa Ssettendekero wa Makerere omuggya Kkakensa Ezra Suruma ddaaki atuuziddwa ku bukulu buno bweyaakewangulira gyebuvuddeko neyeeyama okutwala Ssettendekero ono ku ddaala eddala ekiseera kyagenda okugikulira.Ng’atuuzibwa ku ntebe eno amyuka Ssenkulu wa Ssettendekero eno Kakensa John Dumba Sentamu akwasizza Ssenkulu omuggya bendera ya ssettendekero,akisumuluzo n’ebirala ku mukolo ogubadde mu kizimbe kya Main Building wano e Makerere.
Ono ye Ssenkulu ow’okusatu bukyanga ba Ssenkulu abatali bakulembeze ba ggwanga bakwasibwa buvunanyizibwa ku ssettendekero ono ng’azze mu bigere bya Kakensa Mondo Kagonyera ate ow’omusanvu bukya lubanga lwa Mmindi mu bulamu bwa Ssettendekero ono.Ng’asibirira munne amuddidde mu bigere entanda Kagonyera ategeezezza nti olw’ensimbi entono Gov’t zeeteeka mu ssettendekero ono babadde tebasobola kukola byakugiddaabiriza bikira ku ebyo webakomye.Ono asabye Gov’t eyongere ku jjamba lyeteeka mu Ssettendekero eno n’okusingira ddala mu by’okunonyereza.
lug_Latn lug_Latn lug_Latn ceb_Latn lug_Latn lug_Latn lug_Latn lug_Latn lug_Latn eng_Latn lug_Latn lug_Latn